pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ ลงนามความร่วมมือในการวิจัยและพัฒนาในด้านเศรษฐกิจและสังคมดิจิทัลกับ IFFสถาบันชั้นนำของโลกในเยอรมนี
วันศุกร์ที่ 30 พฤศจิกายน 2561
กระทรวงดิจิทัลฯ ลงนามความร่วมมือในการวิจัยและพัฒนาในด้านเศรษฐกิจและสังคมดิจิทัลกับ IFFสถาบันชั้นนําของโลกในเยอรมนี
กระทรวงดิจิทัลฯ
p.p1 {margin: 0.0px 0.0px 5.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 5.0px 0.0px; text-align: justify; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 5.0px 0.0px; text-align: center; font: 14.0px Times; -webkit-text-stroke: #000000}
span.s1 {font-kerning: none}
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ในฐานะผู้แทนกระทรวงดิจิทัลฯ ลงนาม “ปฏิญญาเจตจํานงร่วมว่าด้วยความร่วมมือด้านการวิจัยและพัฒนาระหว่างประเทศในด้านเศรษฐกิจและสังคมดิจิทัล” ร่วมกับ ศาสตราจารย์มิคาเอล เช็งค์ (Univ.-Prof. Dr.-Ing. habil. Prof. E. h. Dr. hc mult. Michael Schenk) ผู้อํานวยการสถาบันฟรอนโฮเฟอร์ เมื่อวันที่ ๒๘ พฤศจิกายน ๒๕๖๑  ณ โรงแรม Hilton Berlin สหพันธ์สาธารณรัฐเยอรมนี เนื่องในโอกาสที่นายกรัฐมนตรีพร้อมคณะ เดินทางเยือนสหพันธ์สาธารณรัฐเยอรมนีอย่างเป็นทางการ เพื่อกระชับความสัมพันธ์ระหว่างสองประเทศ โดยมี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม และ ดร.ฮูเบิร์ท ลินฮาร์ด (Dr. Hovert Lienhard) ประธานคณะกรรมาธิการเอเชียแปซิฟิคของภาคธุรกิจเยอรมัน (Asia -Pacific Committee of German Business ) ร่วมเป็นสักขีพยาน โดยฟรอนโฮเฟอร์ (Fraunhofer Institute for Factory Operation and Automation) หรือ IFF เป็นองค์กรวิจัยชั้นนําของโลกในเยอรมนี มีความเชี่ยวชาญในด้านระบบการทํางานอัจฉริยะ ระบบการผลิตและโลจิสติกส์ การหลอมรวมของโครงสร้างพื้นฐาน วิศวกรรมด้านดิจิทัล และอุตสาหกรรม 4.0 ซึ่งมีความสอดคล้องและเป็นประโยชน์ต่อการขับเคลื่อนนโยบายดิจิทัลเพื่อเศรษฐกิจและสังคมของไทยเป็นอย่างยิ่ง
*********************
รัฐบาลไทย-ข่าวทำเนียบรัฐบาล-ส่งความสุขปีใหม่ มอบให้เกษตรกร
วันอังคารที่ 7 มกราคม 2563
ส่งความสุขปีใหม่ มอบให้เกษตรกร
วันอังคารที่  7  มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งความสุขปีใหม่ ให้แก่เกษตรกร ด้วยการส่งมอบโครงการชลประทานขนาดเล็กที่ก่อสร้างแล้วเสร็จในปี 2562 จํานวน 6 โครงการ ปรับปรุงถนนคันคลอง 66 แห่งทั่วประเทศ สนับสนุนพันธุ์พืชเสริมรายได้ ฝึกทักษะขยายพันธุ์พืช และมอบปัจจัยการผลิตต่าง ๆ นอกจากนี้ ยังเพิ่มช่องทางจําหน่ายสินค้าเกษตร ในพื้นที่ส่วนกลาง ส่วนภูมิภาค และตลาดออนไลน์ รวมถึงปรับภูมิทัศน์และเปิดสถานที่ให้ประชาชนเข้าชมหน่วยงานในสังกัดกระทรวงเกษตรและสหกรณ์ในแต่ละจังหวัด โดยไม่เสียค่าใช้จ่าย
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รมว.ดิจิทัลฯ ร่วมหารือกับเอกอัครราชทูตออสเตรเลีย สร้างความร่วมมือด้านดิจิทัล
วันพฤหัสบดีที่ 25 มกราคม 2561
รมว.ดิจิทัลฯ ร่วมหารือกับเอกอัครราชทูตออสเตรเลีย สร้างความร่วมมือด้านดิจิทัล
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ให้การต้อนรับ H.E. Mr. Paul Robilliard เอกอัครราชทูตเครือรัฐออสเตรเลียประจําประเทศไทย และเจ้าหน้าที่ที่เกี่ยวข้อง เพื่อหารือความร่วมมือด้านดิจิทัลระหว่างประเทศไทยและออสเตรเลีย โดยฝ่ายไทยได้ให้ข้อมูลเกี่ยวกับการดําเนินนโยบายที่สําคัญของกระทรวงฯ ใน 5 ด้าน ได้แก่ ความปลอดภัยด้านไซเบอร์ การพัฒนาโครงสร้างพื้นฐานด้านดิจิทัล การพัฒนาศูนย์ข้อมูลขนาดใหญ่ Big Data การพัฒนาทรัพยากรมนุษย์ด้านดิจิทัล รวมถึงการดําเนินโครงการสําคัญๆ อาทิ Digital Park, Smart city และการจัดตั้งสถาบัน IoT เป็นต้น นอกจากนี้กระทรวงการต่างประเทศร่วมกับกระทรวงดิจิทัลฯ โดยสํานักงานพัฒนาธุรกรรมทางอิเล็กทรอนิกส์ (องค์การมหาชน) และหน่วยงานที่เกี่ยวข้องของประเทศออสเตรเลีย ได้ร่วมมือกันกําหนดจัดการประชุมและสัมมนาในด้าน Cybersecurity และ Digital Economy ในช่วงเดือนกุมภาพันธ์ 2561 ที่กรุงเทพมหานคร ซึ่งจะเป็นประโยชน์ต่อทั้งภาครัฐและภาคเอกชนในหลากหลายสาขา โดยเป็นการประชุมสําคัญที่เน้นย้ําถึงความร่วมมืออย่างใกล้ชิดระหว่างออสเตรเลียและกลุ่มประเทศอาเซียนในทุกสาขา สําหรับการหารือในครั้งนี้มีขึ้นเมื่อวันที่ 23 มกราคม 2561 ณ สํานักงานรัฐบาลอิเล็กทรอนิกส์ (องค์การมหาชน) ถนนรางน้ํา เขตราชเทวี กรุงเทพฯ
**********************
รัฐบาลไทย-ข่าวทำเนียบรัฐบาล- นายกฯ ยินดีศรีสะเกษคว้าแชมป์โลก WBC อย่างเต็มภาคภูมิ ชื่นชมมีความมุ่งมั่นไม่หวั่นเกรงคู่ต่อสู้
วันอาทิตย์ที่ 19 มีนาคม 2560
นายกฯ ยินดีศรีสะเกษคว้าแชมป์โลก WBC อย่างเต็มภาคภูมิ ชื่นชมมีความมุ่งมั่นไม่หวั่นเกรงคู่ต่อสู้
พลโท สรรเสริญฯ โฆษกรัฐบาลเผย นายกฯ ยินดีศรีสะเกษคว้าแชมป์โลก WBC อย่างเต็มภาคภูมิ ชื่นชมมีความมุ่งมั่นไม่หวั่นเกรงคู่ต่อสู้  แนะเยาวชนดูเป็นแบบอย่างเพื่อสร้างความสําเร็จ
วันนี้ (19 มี.ค.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี แสดงความยินดีกับศรีสะเกษ นครหลวงโปรโมชั่น ที่คว้าเข็มขัดแชมป์มวยโลก WBC รุ่นซุปเปอร์ฟลายเวต 115 ปอนด์ ได้สําเร็จ ด้วยการเอาชนะ โรมัน กอนซาเลซ ผู้ที่ไม่เคยแพ้ใครจากสถิติชก 46 ครั้ง ถือเป็นประวัติศาสตร์ที่โลกจะต้องจารึกไว้
“ท่านนายกฯ ชื่นชมศรีสะเกษ ที่มีความมุ่งมั่นและขึ้นชกอย่างไม่หวั่นเกรงคู่ต่อสู้ แสดงให้เห็นถึงจิตใจที่เข้มแข็งเด็ดเดี่ยว จนสามารถเอาชนะอดีตแชมป์โลกได้เป็นที่ประจักษ์ของชาวโลกในวันนี้ ซึ่งทั้งหมด เป็นผลมาจากความมุมานะในการฝึกฝนและความพร้อมทั้งร่างกายและจิตใจ"
ทั้งนี้ นายกรัฐมนตรี อยากให้เยาวชนไทยดูความสําเร็จของศรีสะเกษเป็นแบบอย่าง โดย แม้อุปสรรคจะยิ่งใหญ่เพียงใด แต่หากคนเรามีความพยายามและเตรียมพร้อมอย่างเต็มที่ ก็จะก้าวไปสู่ความสําเร็จได้ในที่สุด
--------------------
สํานักโฆษก
รัฐบาลไทย-ข่าวทำเนียบรัฐบาล-บริษัท การบินไทย จำกัด (มหาชน) เปิดให้ดาวน์โหลดสติกเกอร์ไลน์ชุดใหม่โดยไม่เสียค่าใช้จ่าย
วันอังคารที่ 6 มิถุนายน 2560
บริษัท การบินไทย จํากัด (มหาชน) เปิดให้ดาวน์โหลดสติกเกอร์ไลน์ชุดใหม่โดยไม่เสียค่าใช้จ่าย
บริษัท การบินไทย จํากัด (มหาชน) (บกท.) กระทรวงคมนาคม เปิดให้ผู้ใช้แอปพลิเคชัน LINE สามารถดาวน์โหลดสติกเกอร์ชุดใหม่ได้ตั้งแต่วันที่ 30 พฤษภาคม 2560
บกท. ประสบความสําเร็จอย่างยิ่งในฐานะที่เป็นองค์กรหรือ LINE Official Accounts กลุ่มแรก ๆ ของประเทศไทย ที่จัดทําสติกเกอร์ไลน์และเปิดให้ผู้ใช้แอปพลิเคชัน LINE ดาวน์โหลดโดยไม่เสียค่าใช้จ่าย ซึ่งได้รับความนิยมเป็นอย่างมาก สําหรับในปีนี้ซึ่งเป็นวาระสําคัญเนื่องในโอกาสครบรอบ 57 ปี ของ บกท. และเพื่อแสดงความขอบคุณแก่ลูกค้าสมาชิก และบุคคลทั่วไป และให้ลูกค้ารู้สึกใกล้ชิดผูกพันกับการบินไทยมากขึ้น รวมถึงขยายช่องทางการสื่อสารบนสื่อออนไลน์อย่างต่อเนื่อง บกท. ได้จัดทําสติกเกอร์ไลน์ชุดใหม่ โดยใช้ชื่อ "Happy Flights with the THAI Family" ประกอบด้วย การ์ตูนรูปเครื่องบินของการบินไทยในอิริยาบถต่าง ๆจํานวน 16 แบบ เช่น เครื่องบิน Airbus A350 เครื่องบิน Boing 787 เครื่องบิน Airbus A380 เป็นต้น ซึ่งมีอายุการใช้งาน 90 วัน นับจากวันที่ดาวน์โหลด โดยสามารถดาวน์โหลดได้ตั้งแต่วันที่ 30 พฤษภาคม - 28 มิถุนายน 2560 โดยไม่เสียค่าใช้จ่าย
ผู้ที่สนใจสามารถดาวน์โหลดสติกเกอร์ได้ โดยเข้าแอปพลิเคชัน LINE และเลือกหัวข้อ More และ Sticker Shop จากนั้นกดค้นหา THAI Official Accounts โดยพิมพ์ในช่องค้นหาว่า “Thai Airways” และกดเพิ่มเป็นเพื่อนเพื่อดาวน์โหลดสติกเกอร์ "Happy Flights with the THAI Family" รวมทั้งสามารถติดตามข้อมูลข่าวสารผ่านทางเว็บไซต์ www.thaiairways.com และ www.facebook.com/ThaiAirways
รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าใช้ยางภาครัฐต่ออีก 3 ปี
วันศุกร์ที่ 17 มกราคม 2563
กระทรวงเกษตรฯ เดินหน้าใช้ยางภาครัฐต่ออีก 3 ปี
กระทรวงเกษตรฯ เดินหน้าใช้ยางภาครัฐต่ออีก 3 ปี หวังให้ทุกภาคส่วนร่วมมือ เชื่อมั่นราคายางจะขยับขึ้นอย่างมีเสถียรภาพ
กระทรวงเกษตรฯ เดินหน้าใช้ยางภาครัฐต่ออีก 3 ปี หวังให้ทุกภาคส่วนร่วมมือ เชื่อมั่นราคายางจะขยับขึ้นอย่างมีเสถียรภาพ
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมติดตามการดําเนินโครงการส่งเสริมการใช้ยางของหน่วยงานภาครัฐ ครั้งที่ 1/2563 ณ ห้องประชุมกระทรวงเกษตรและสหกรณ์ ว่า จากมติคณะรัฐมนตรีเมื่อวันที่ 15 ตุลาคม 2562 ที่ผ่านมา เห็นชอบตามที่คณะกรรมการนโยบายยางธรรมชาติ (กนย.) เสนอให้ขยายระยะเวลาการดําเนินโครงการส่งเสริมการใช้ยางของหน่วยงานภาครัฐ ระยะเวลาโครงการ ตุลาคม 2562 – กันยายน 2565 เป้าหมายส่งเสริมการใช้น้ํายางสด 1,000,000 ตัน พร้อมทั้งปรับปรุงวิธีการดําเนินงาน โดยกําหนดให้ใช้วัตถุดิบจากยางพาราของเกษตรกรชาวสวนยางและสถาบันเกษตรกรชาวสวนยางที่ขึ้นทะเบียนกับการยางแห่งประเทศไทย (กยท.) หรือที่ กยท. จัดหา/ซื้อจากเกษตรกรชาวสวนยาง และสถาบันเกษตรกรชาวสวนยาง หรือยางพาราของรัฐที่ กยท.เก็บรักษาไว้ ซึ่งการดําเนินงานโครงการส่งเสริมการใช้ยางของหน่วยงานรัฐปี 2562 จาก 11 หน่วยงาน ได้แก่ กระทรวงเกษตรและสหกรณ์ กระทรวงคมนาคม กระทรวงศึกษาธิการ กระทรวงทรัพยากรและสิ่งแวดล้อม กระทรวงกลาโหม กระทรวงมหาดไทย กระทรวงการท่องเที่ยวและกีฬา กระทรวงการพัฒนาสังคมและความมั่นคงของมนุษย์ กระทรวงยุติธรรม กระทรวงสาธารณสุข และกรุงเทพมหานคร มีการใช้น้ํายางสดปี 2562 จํานวน 129,306.338 ตัน จากเป้าหมาย 167,261.608 ตัน คิดเป็นร้อยละ 77.31 ของจํานวนเป้าหมาย โดยนําไปใช้เพื่อการสร้างถนน ที่นอน หมอน ถุงมือ รองเท้า อุปกรณ์เกี่ยวกับการจราจร เป็นต้น
นอกจากนี้ แผนการดําเนินงานโครงการส่งเสริมการใช้ยางพาราของหน่วยงานภาครัฐ ปี 2563 ซึ่งเป็นผลสํารวจจากเมื่อเดือน ธันวาคม 2562 มี 7 หน่วยงาน ได้แก่ กระทรวงเกษตรและสหกรณ์ กระทรวงคมนาคม กระทรวงทรัพยากรและสิ่งแวดล้อม กระทรวงกลาโหม กระทรวงการพัฒนาสังคมและความมั่นคงของมนุษย์ กระทรวงยุติธรรม กระทรวงสาธารณสุข มีเป้าหมายการใช้น้ํายางสด 90,37810 ตัน คาดว่าจะใช้งบประมาณ 41,496.920 ล้านบาท โดยนําไปแปรรูปเป็นผลิตภัณฑ์ อาทิ พื้นสนาม ปืนจําลอง รองเท้าทรงสูง หล่อยาง ยางนอก ถนน อุปกรณ์อํานวยความปลอดภัย รองเท้าบู๊ต ถุงมือ หมอน ที่นอน ถุงยางอนามัย สายยาง หุ่นจําลองช่วยชีวิตพื้นฐาน
ทั้งนี้ รัฐบาลให้ความสําคัญในโครงการดังกล่าว และอยากเห็นการพัฒนาการแปรรูปอย่างเป็นรูปธรรม ส่งเสริมให้เกิดการใช้ยางในประเทศให้มากขึ้น โดยการสนับสนุนให้เกษตรกร สถาบันเกษตรกรชาวสวนยาง ผู้ประกอบการ กลุ่มเกษตรกร และวิสาหกิจชุมชน ร่วมกันพัฒนาผลผลิตยาง และผลิตภัณฑ์จากยางพาราให้มีคุณภาพ เพิ่มมูลค่า ลดผลกระทบกรณีราคายางพาราตกต่ํา และเพื่อสร้างเสถียรภาพราคายางในระยะยาว
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเน้น นบข. เปิดรับฟังความคิดเห็นจากพี่น้องเกษตกร ปฏิบัติการทำงานแบบ New Normal
วันศุกร์ที่ 17 กรกฎาคม 2563
นายกรัฐมนตรีเน้น นบข. เปิดรับฟังความคิดเห็นจากพี่น้องเกษตกร ปฏิบัติการทํางานแบบ New Normal
นายกรัฐมนตรีเน้น นบข. เปิดรับฟังความคิดเห็นจากพี่น้องเกษตกร ปฏิบัติการทํางานแบบ New Normal
วันนี้ (17 ก.ค. 63) เวลา 13.30 น. ณ ห้องประชุมภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมคณะกรรมการนโยบายและบริหารข้าวแห่งชาติ ครั้งที่ 3/2563 โดยมี นายจุรินทร์ ลักษณ์วิศิษฏ์ รองนายกรัฐมนตรีและรัฐมนตรีว่าการกระทรวงพาณิชน์ พลเอกอนุพงษ์ เผ่าจินดา รัฐมนตรีว่าการกระทรวงมหาดไทย นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ร่วมประชุมด้วย
ที่ประชุมรายงานสถานการณ์ข้าวโลกผลผลิตข้าวโลก ซึ่งคาดว่าจะมี 502.09 ล้านตัน เพิ่มขึ้นร้อยละ 1.58 เนื่องจากผลผลิตข้าวของประเทศผู้ผลิตมีแนวโน้มเพิ่มขึ้น เป็นผลให้สต็อกข้าวโลก ปลายปี 63 /64 คาดว่าจะอยู่ที่ 185.35 ล้านตัน เพิ่มขึ้นร้อยละ 2.26 โดยจีนยังคงมีสต็อกข้าวสูงสุด 117.50 ล้านตัน รองลงมาคืออินเดีย 38 ล้านตัน และไทย 4.19 ล้านตัน
การส่งออกข้าว ระหว่าง วันที่ 1 ม.ค. - 8 ก.ค.63 โดยอินเดียส่งออกอันดับ 1 ของโลก 4.65 ล้านตัน รองลงมาได้แก่ เวียดนาม 4.17 ล้านตัน ไทย 3.15 ล้านตัน ปากีสถาน 2.07 ล้านตัน สหรัฐฯ 1.61 ล้านตัน การค้าข้าว สําหรับราคาข้าวไทยเทียบกับประเทศผู้ส่งออกสําคัญ ก.ค. 63 ปรับตัวลด เป็นไปตามทิศทางตลาดโลกและส่วนหนึ่งจากสถารการณ์โควิด-19 ด้วย
สําหรับแนวโน้มสถานการณ์การส่งออกข้าวสมาคมผู้ส่งออกข้าวไทย คาดการณ์เป้าหมายการส่งออกข้าวปี 63 ไว้ที่ 7.5 ล้านตัน โดยมีปัจจัยสําคัญดังนี้ ไทยได้รับจัดสรรโควตาประมูลนําเข้าข้าวจากเกาหลีใต้ ขณะที่ญี่ปุ่นเปิดประมูลนําเข้าข้าวอย่างต่อเนื่องจึงเป็นโอกาสการส่งออกข้าวไทย มาเลเซียและอินโดนีเซียอาจนําเข้าข้าวในช่วงครึ่งปีหลังเพิ่มขึ้น อย่างไรก็ตาม ข้าวไทยราคาสูงกว่าคู่แข่ง
ทั้งนี้ ประชุมมีมติเห็นชอบโครงการประกันรายได้เกษตรกรผู้ปลูกข้าว ปี 2563/64 รอบที่ 1 โดยกําหนดราคาเป้าหมายและปริมาณต่อครัวเรือนเท่ากับปีที่ผ่านมา ประกอบด้วยข้าว 5 ชนิดดังนี้ 1. ข้าวหอมมะลิ 15,000 บาทต่อตัน ครัวเรือนละไม่เกิน 14 ตัน 2. ข้าวหอมมะลินอกพื้นที่ 14,000 บาทต่อตัน ครัวเรือนละไม่เกิน 16 ตัน 3. ข้าวเจ้า 10,000 บาทต่อตัน ครัวเรือนละไม่เกิน 30 ตัน 4. ข้าวหอมปทุมธานี 11,000 บาทต่อตัน ครัวเรือนละไม่เกิน 25 ตัน และ 5 .ข้าวเหนียว 12,000 บาทต่อตัน ครัวเรือนละไม่เกิน 16 ตัน
ทั้งนี้ ที่ประชุมได้มอบหมาย ธ.ก.ส. กระทรวงการคลัง สํานักงบประมาณ และกระทรวงพาณิชย์ จัดทํารายละเอียดโครงการประกันรายได้ มาตรการคู่ขนาน และงบประมาณตาม พรบ.วินัยการเงินการคลังของรัฐ พ.ศ. 2561 และให้กระทรวงพาณิชย์ในฐานะฝ่ายเลขานุการ นบข. นําเสนอ ครม. ต่อไป
นายกรัฐมนตรียังให้แนวปฏิบัติในการทํางานของ นบข. เพิ่มการรับฟังความคิดเห็นของพี่น้องเกษตกร ด้วยรูปแบบ New Normal โดยเฉพาะสหกรณ์การเกษตร ซึ่งมีความรู้ ความเข้าใจ สามารถช่วยดูแลพ แนะนําพื้นที่ในการปลูกพืชที่เหมาะสม ซึ่งช่วยลดการปัญหาสินค้าเกษตรล้นตลาดได้ด้วย โดยนายกรัฐมนตรียังได้แนะนําให้มีการพิจารณาปลูกพืชถั่วเหลือง ซึ่งมีราคาดีและช่วยลดการนําเข้าอีก เพราะรัฐบาลนี้ เน้นแก้ปัญหาอุปสรรคให้พี่น้องชาวนา และต้องการวางยุทธศาสตร์ข้าวให้ยั่งยืนด้วย
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีลงนามความร่วมมือพันธมิตรด้านการลงทุนในการส่งเสริมและพัฒนานวัตกรรม ผู้ประกอบการ และวิสาหกิจเริ่มต้น (Startup) InnoSpace
วันอังคารที่ 10 กันยายน 2562
รมว.กระทรวงดิจิทัลฯ ร่วมพิธีลงนามความร่วมมือพันธมิตรด้านการลงทุนในการส่งเสริมและพัฒนานวัตกรรม ผู้ประกอบการ และวิสาหกิจเริ่มต้น (Startup) InnoSpace
รมว.กระทรวงดิจิทัลฯ ร่วมพิธีลงนามความร่วมมือพันธมิตรด้านการลงทุนในการส่งเสริมและพัฒนานวัตกรรม ผู้ประกอบการ และวิสาหกิจเริ่มต้น (Startup) InnoSpace
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมพิธีลงนามความร่วมมือพันธมิตรด้านการลงทุนในการส่งเสริมและพัฒนานวัตกรรม ผู้ประกอบการ และวิสาหกิจเริ่มต้น (Startup) InnoSpace ณ โรงแรมเดอะสุโกศล กรุงเทพฯ เมื่อวันที่ 9 กันยายน 2562 โดยมี นายสมคิด จาตุศรีพิทักษ์ รองนายกรัฐมนตรี เป็นประธานในพิธี เพื่อมอบนโยบายแก่หน่วยงานพันธมิตร 13 หน่วยงานด้านการลงทุน ให้มีแนวทางปฏิบัติงานสําหรับการส่งเสริมและพัฒนานวัตกรรม ผู้ประกอบการ และวิสาหกิจเริ่มต้น ที่เกิดผลสัมฤทธิ์และบรรลุตามเป้าหมาย งานดังกล่าว จัดโดยกรมส่งเสริมอุตสาหกรรม กระทรวงอุตสาหกรรม เพื่อปรับเปลี่ยนประเทศไปสู่เศรษฐกิจฐานนวัตกรรมอย่างยั่งยืน และมุ่งสู่การเป็นศูนย์กลางของนวัตกรรมและ Startup ของอาเซียน โดยการพัฒนาผู้ประกอบการทุกระดับครอบคลุมทุกสาขาอุตสาหกรรมเป้าหมาย ผ่านระบบนิเวศที่เอื้อต่อการสร้างและบ่มเพาะ Startup ไทยให้สามารถเติบโตได้ในเวทีโลก
*******************
รัฐบาลไทย-ข่าวทำเนียบรัฐบาล-รัฐบาลเชิญชวนประชาชนเข้าชมนิทรรศการพระเมรุมาศ ด้วยความสำนึกในพระมหากรุณาธิคุณของสถาบันพระมหากษัตริย์ พร้อมแนะผู้เข้าชมให้ความร่วมมือปฏิบัติตามกฎ มีน้ำใจเอื้ออาทร
วันเสาร์ที่ 4 พฤศจิกายน 2560
รัฐบาลเชิญชวนประชาชนเข้าชมนิทรรศการพระเมรุมาศ ด้วยความสํานึกในพระมหากรุณาธิคุณของสถาบันพระมหากษัตริย์ พร้อมแนะผู้เข้าชมให้ความร่วมมือปฏิบัติตามกฎ มีน้ําใจเอื้ออาทร
รัฐบาลเชิญชวนประชาชนเข้าชมนิทรรศการพระเมรุมาศ ด้วยความสํานึกในพระมหากรุณาธิคุณของสถาบันพระมหากษัตริย์ พร้อมแนะผู้เข้าชมให้ความร่วมมือปฏิบัติตามกฎ มีน้ําใจเอื้ออาทร และใช้โอกาสเรียนรู้ประวัติศาสตร์ที่มีคุณค่า
วันนี้ (4 พฤศจิกายน 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า รัฐบาลเชิญชวนประชาชนเข้าชมนิทรรศการงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร ในระหว่างวันที่ 2 - 30 พ.ย.60 ณ ท้องสนามหลวง ตั้งแต่เวลา 07.00 - 22.00 น. เพื่อน้อมสํานึกในพระมหากรุณาธิคุณของล้นเกล้าฯ รัชกาลที่ 9 และสถาบันพระมหากษัตริย์ไทย พร้อมกับศึกษาเรื่องราวเกี่ยวกับโครงการพระราชดําริ และพระราชพิธีถวายพระเพลิงพระบรมศพ ซึ่งเป็นมรดกทางวัฒนธรรมที่ทรงคุณค่า
“ในช่วง 2 วันที่ผ่านมาพบว่า การเข้าชมนิทรรศการและพระเมรุมาศโดยรวมเป็นไปด้วยความเรียบร้อย โดยรัฐบาลอยากให้นิทรรศการครั้งนี้เป็นกิจกรรมที่อยู่ในความทรงจําอันน่าประทับใจของประชาชน จึงไม่ต้องการกําหนดกฎเกณฑ์ที่เข้มงวดมากเกินไป แต่อย่างไรก็ตามพบว่า มีผู้เข้าชมบางส่วนอาจแสดงกิริยาไม่สํารวมหรือจับต้องสิ่งของที่จัดแสดง ซึ่งอาจทําให้เกิดความเสียหายวัตถุต่าง ๆ ได้ ประกอบกับแต่ละวันมีผู้เข้าชมเป็นจํานวนมาก เจ้าหน้าที่จึงจําเป็นต้องจัดระเบียบการเข้าชมเพื่อให้เกิดความเรียบร้อยและสมพระเกียรติ โดยแม้ปัจจุบันจะไม่ได้เปิดให้เข้าชมองค์พระเมรุมาศบริเวณชั้น 1 และ 2 แล้ว แต่ประชาชนยังสามารถเดินชมโดยรอบพระเมรุมาศและอาคารประกอบ รวมทั้งยังคงถ่ายภาพได้ตามปกติ”
สําหรับผู้ที่จะเข้าชมพระเมรุมาศจะต้องเดินผ่านจุดคัดกรองที่มีอยู่ 5 จุด ได้แก่ บริเวณหน้าโรงแรมรัตนโกสินทร์ ท่าช้าง หน่วยบัญชาการรักษาดินแดน มหาวิทยาลัยธรรมศาสตร์ และด้านหลังกระทรวงกลาโหม เพื่อเข้าสู่เต้นท์พักคอยที่จัดไว้รองรับ ซึ่งเจ้าหน้าที่จะแบ่งประชาชนออกเป็นชุด ๆ ละ 300 คน โดยให้เข้าชมชุดละ 45 – 60 นาที เริ่มเดินวนด้านซ้ายตลอดองค์พระเมรุมาศเพื่อเข้าชมนิทรรศการในศาลาลูกขุน แล้วเข้าชมพระที่นั่งทรงธรรม ก่อนเดินผ่านด้านหลังพระที่นั่งออกไปที่ท้องสนามหลวงด้านทิศใต้ฝั่งตรงข้ามศาลหลักเมือง ซึ่งทุกคนสามารถชมนิทรรศการได้อย่างครบถ้วน
ทั้งนี้ พลเอก ประยุทธ์ จันทร์โอชา นายกรัฐมนตรี ฝากให้พี่น้องประชาชนที่จะเข้าชมนิทรรศการปฏิบัติตามระเบียบและคําแนะนําของเจ้าหน้าที่ เพื่อให้เกิดความเป็นระเบียบเรียบร้อยและเหมาะสม ทั้งการแต่งกายที่สุภาพ การแสดงกิริยาอาการที่สํารวม ไม่จับต้องสิ่งของที่จัดแสดง รวมทั้งควรมอบน้ําใจเอื้ออาทรให้แก่กัน เนื่องจากในแต่ละวันมีผู้เข้าชมเป็นจํานวนมาก
นอกจากนี้ นายกรัฐมนตรีอยากให้คนไทยใช้โอกาสนี้เก็บเกี่ยวความรู้เกี่ยวกับสถาบันพระมหากษัตริย์ไทยและสิ่งที่พระองค์ท่านได้ทําเพื่อประเทศชาติและประชาชน ตลอดจนแนวคิดและการสร้างสรรค์สถาปัตยกรรมไทยที่วิจิตรงดงาม ซึ่งได้สืบทอดเป็นมรดกแก่ลูกหลานมาจนถึงปัจจุบัน ส่วนข้อเสนอของสังคมที่อยากให้ขยายระยะเวลาการเข้าชมนิทรรศการออกไปอีกนั้น รัฐบาลและหน่วยงานที่เกี่ยวข้องจะได้พิจารณาตามความเหมาะสมต่อไป
....................................................................
สํานักโฆษก
รัฐบาลไทย-ข่าวทำเนียบรัฐบาล-ธ.ก.ส.ออกสินเชื่อฉุกเฉินให้ผู้ได้รับผลกระทบจากการแพร่ระบาดของ เชื้อไวรัส COVID-19 เปิดลงทะเบียนผ่าน LINE BAAC Family 15เมษายนนี้
วันศุกร์ที่ 3 เมษายน 2563
ธ.ก.ส.ออกสินเชื่อฉุกเฉินให้ผู้ได้รับผลกระทบจากการแพร่ระบาดของ เชื้อไวรัส COVID-19 เปิดลงทะเบียนผ่าน LINE BAAC Family 15เมษายนนี้
ธ.ก.ส.ออกมาตรการช่วยเหลือผู้ได้รับผลกระทบจากการแพร่ระบาดของเชื้อไวรัสโคโรนา 2019 (COVID-19) โดยสนับสนุนสินเชื่อฉุกเฉินเพื่อเป็นค่าใช้จ่ายสําหรับผู้ได้รับผลกระทบ ในอัตราดอกเบี้ยคงที่ร้อยละ 0.1 ต่อเดือน รายละไม่เกิน 10,000 บาท ชําระคืนไม่เกิน 2 ปี 6 ด.
ธ.ก.ส. ออกมาตรการช่วยเหลือผู้ที่ได้รับผลกระทบจากการแพร่ระบาดของเชื้อไวรัสโคโรนา 2019 (COVID-19) โดยสนับสนุนสินเชื่อฉุกเฉินเพื่อเป็นค่าใช้จ่ายสําหรับผู้ได้รับผลกระทบ ในอัตราดอกเบี้ยคงที่ร้อยละ 0.1 ต่อเดือน รายละไม่เกิน 10,000 บาทชําระคืนไม่เกิน 2 ปี 6 เดือนไม่ต้องใช้หลักประกันปลอดชําระคืนต้นเงินและดอกเบี้ยใน 6 เดือนแรกเปิดรับลงทะเบียนออนไลน์ 15 เมษายนนี้ ผ่านทาง LINE BAAC Family
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า จากสถานการณ์การแพร่ระบาดของเชื้อไวรัสโคโรนา 2019 (COVID-19) ก่อให้เกิดผลกระทบต่อประชาชนและ เศรษฐกิจของประเทศเป็นอย่างมาก เพื่อให้ความช่วยเหลือผู้ที่ได้รับผลกระทบจากสถานการณ์ดังกล่าว ธ.ก.ส.จึงได้จัดโครงการสนับสนุนสินเชื่อฉุกเฉินวงเงิน 20,000 ล้านบาทเพื่อช่วยบรรเทาภาระค่าใช้จ่ายจําเป็นและฉุกเฉินในครัวเรือนโดยมีกลุ่มเป้าหมาย คือ เกษตรกรและครอบครัวของเกษตรกรในอัตราดอกเบี้ยคงที่เพียงร้อยละ 0.1 ต่อเดือน วงเงินกู้รายละไม่เกิน 10,000 บาทกําหนดชําระคืนไม่เกิน 2 ปี 6 เดือนนับจากวันกู้ ไม่ต้องใช้หลักประกันและสามารถแบ่งงวดชําระได้ตามความสามารถในการชําระคืน เช่นกรณีรายเดือน งวดละ 429.17 บาท ราย 3 เดือนงวดละ 1,287.50 บาท และราย 6 เดือนงวดละ 2,575 บาทโดยปลอดชําระคืนต้นเงินและดอกเบี้ยใน 6 เดือนแรก นับจากวันกู้เริ่มเปิดให้บริการขอสินเชื่อตั้งแต่วันที่ 15 เมษายน2563 นัดทําสัญญาตั้งแต่วันที่ 7 พฤษภาคม เป็นต้นไป จนถึง 30 ธันวาคม 2563
ทั้งนี้ ธนาคารเปิดรับลงทะเบียนเข้าร่วมโครงการฯ ผ่านช่องทาง LINE BAAC Family โดยสามารถเพิ่มเพื่อนด้วยการสแกนQR Code หรือค้นหาเพื่อนด้วย ID : @baacfamilyได้ตั้งแต่บัดนี้เป็นต้นไปและเริ่มลงทะเบียนพร้อมกันในวันที่ 15 เมษายน 2563 เป็นต้นไป และเมื่อเข้าสู่การลงทะเบียนตามช่องทางข้างต้นแล้ว กดเลือกเมนู “COVID-19” และกรอกรายละเอียดตามเมนูที่กําหนดโดยรอรับนัดหมายจากธนาคารทาง SMS พร้อมเตรียมหลักฐานบัตรประชาชน สําเนาบัตรประชาชน กรณียังไม่ได้เป็นลูกค้า ธ.ก.ส. มาก่อน เบอร์โทรศัพท์มือถือของตนเองและข้อมูลบุคคลอื่นที่ติดต่อแทนได้เมื่อนัดหมายทําสัญญาและผ่านขั้นตอนการพิจารณาอนุมัติสินเชื่อแล้ว ธนาคารจะส่ง SMS แจ้งผลกรณีอนุมัติจะโอนเงินเข้าบัญชีเงินฝากโดยตรงภายใน 1วัน และท่านสามารถถอนเงินสดผ่านตู้ ATM โดยใช้บัตร ATM บัตรเดบิต หรือบริการกดเงินไม่ใช้บัตรผ่านแอปพลิเคชัน ธ.ก.ส. A-Mobile
ทั้งนี้ เพื่ออํานวยความสะดวกในการให้บริการและร่วมปฏิบัติตามหลักการเว้นระยะห่างทางสังคม (Social Distancing)ผู้ประสงค์เข้าร่วมโครงการไม่ต้องเดินทางมาที่สาขา แต่สามารถลงทะเบียนเข้าร่วมโครงการได้ทางLINE BAAC Familyโดยในช่วงระหว่างรอเปิดลงทะเบียน ท่านสามารถเพิ่มเพื่อนทางช่องทาง LINE ไว้ก่อนได้ กรณีไม่มีสมาร์ทโฟนของตนเอง สามารถใช้งานผ่านสมาร์ทโฟนของบุคคลใกล้ชิด อาทิ บุตรธิดา พี่น้อง หรือญาติสนิท แทนได้หรือติดต่อสอบถามรายละเอียดเพิ่มเติมของโครงการฯ ได้ที่ Call Center 02 555 0555
รัฐบาลไทย-ข่าวทำเนียบรัฐบาล-การส่งมอบชุดเอกสาร Standard Kit เพื่อใช้ในโครงการ Startup Club
วันพฤหัสบดีที่ 11 มกราคม 2561
การส่งมอบชุดเอกสาร Standard Kit เพื่อใช้ในโครงการ Startup Club
สศค.ส่งมอบชุดเอกสาร Standard Kit ดังกล่าว โดยได้ดําเนินการจัดส่งผ่านไปยังคณะผู้บริหารการคลังประจําจังหวัดเพื่อส่งมอบให้กับ Startup Club ทั้ง 114 แห่งใน 77 จังหวัด นําไปใช้เป็นแหล่งค้นคว้าหาความรู้ของสมาชิกชมรมต่อไป
นายพรชัย ฐีระเวช ที่ปรึกษาด้านเศรษฐกิจการเงิน ในฐานะโฆษกสํานักงานเศรษฐกิจการคลัง เปิดเผยว่า หลังจากที่คณะกรรมการส่งเสริมวิสาหกิจเริ่มต้นแห่งชาติ (National Startup Committee: NSC) (คณะกรรมการฯ) ซึ่งมีปลัดกระทรวงการคลังเป็นประธานคณะกรรมการฯ ได้มอบหมายให้สํานักงานเศรษฐกิจการคลัง (สศค.) ดําเนินโครงการจัดตั้ง Startup Club ในโรงเรียนระดับมัธยมศึกษาตอนปลายและอาชีวศึกษา เพื่อสร้างแรงบันดาลใจ และส่งเสริมให้เด็กนักเรียนในระดับมัธยมศึกษาตอนปลายและอาชีวศึกษารู้จัก เข้าใจ และมีความคิดริเริ่มสร้างสรรค์อย่างผู้ประกอบการ ตามดําริของรองนายกรัฐมนตรี (นายสมคิด จาตุศรีพิทักษ์) โดยผลักดันโครงการดังกล่าวผ่านคณะผู้บริหารการคลังประจําจังหวัดให้เกิด Startup Club ในโรงเรียนระดับมัธยมศึกษาตอนปลายและอาชีวศึกษาทั่วประเทศ ทั้งนี้ สศค. จึงได้ดําเนินการรวบรวมหนังสือและสื่อออนไลน์ที่จําเป็นสําหรับใช้ในโครงการ Startup Club จัดทําเป็นชุดเอกสาร Standard Kit ซึ่งประกอบด้วยหนังสือให้ความรู้ เช่น SET Your Startup Business Guide, Startup Thailand Entrepreneurs Under 35, Startup Thailand Magazine หนังสือความรู้เรื่องบูรณาการภาษี เป็นต้น รวมทั้ง ข้อมูลการจัดงาน Startup ในปี 2561 และแหล่งความรู้ออนไลน์ที่สมาชิกของ Startup Club สามารถศึกษาเพิ่มเติมได้ด้วยตนเอง โดยได้รับความร่วมมือเป็นอย่างดีจากหน่วยงานพันธมิตร อาทิ สํานักงานส่งเสริมวิสาหกิจขนาดกลางและขนาดย่อม สํานักงานนวัตกรรมแห่งชาติ ตลาดหลักทรัพย์แห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทย เป็นต้น
เมื่อวันอังคารที่ 9 มกราคม 2561 ผู้อํานวยการสํานักงานเศรษฐกิจการคลัง (นายสุวิชญ โรจนวานิช) และรองผู้อํานวยการสํานักงานเศรษฐกิจการคลัง (นางพิลาสลักษณ์ ยุคเกษมวงศ์) ได้ส่งมอบชุดเอกสาร Standard Kit ดังกล่าว โดยได้ดําเนินการจัดส่งผ่านไปยังคณะผู้บริหารการคลังประจําจังหวัดเพื่อส่งมอบให้กับ Startup Club ทั้ง 114 แห่งใน 77 จังหวัด นําไปใช้เป็นแหล่งค้นคว้าหาความรู้ของสมาชิกชมรมต่อไป
สํานักนโยบายการออมและการลงทุน ส่วนนโยบายระบบการลงทุน
โทร. 0 2273 9020 ต่อ 3644, 3638, 3650, 3654
รัฐบาลไทย-ข่าวทำเนียบรัฐบาล-"ปนัดดา" เป็นประธานมอบประกาศนียบัตรนักเรียน รร.สามเสนวิทยาลัย
วันจันทร์ที่ 3 เมษายน 2560
"ปนัดดา" เป็นประธานมอบประกาศนียบัตรนักเรียน รร.สามเสนวิทยาลัย
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เป็นประธานในพิธีมอบประกาศนียบัตรนักเรียนระดับชั้นมัธยมศึกษาปีที่ 6 ปีการศึกษา 2559 จํานวน 479 คน
ม.ล.ปนัดดา ดิศกุลกล่าวว่า ขอแสดงความยินดีกับนักเรียนโรงเรียนสามเสนวิทยาลัย และขอชื่นชมนักเรียนทุกคนที่ได้กล่าวปฏิญาณตนว่า“เราคนไทย ใจกตัญญู รู้คุณชาติ ศาสนา พระมหากษัตริย์ เรานักเรียนจักต้องประพฤติตนให้อยู่ในระเบียบวินัยของโรงเรียน มีความซื่อสัตย์ต่อตนเองและผู้อื่น เรานักเรียนจักต้องปฏิบัติตนไม่ให้เป็นที่เดือดร้อนต่อตนเองและผู้อื่น”ซึ่งทําให้รู้สึกภาคภูมิใจที่ได้มาเป็นส่วนหนึ่งร่วมกับนักเรียนในวันแห่งความสําเร็จ โดยส่วนตัวได้พบปะศิษย์เก่าของโรงเรียนสามเสนวิทยาลัยเรื่อยมา พบว่าทุกท่านที่สําเร็จการศึกษาจากโรงเรียนแห่งนี้มีความขยัน ความสามารถ และความจงรักภักดีต่อในหลวงรัชกาลที่ 9 จึงเป็นสิ่งที่ดีที่จะทําให้ลูก ๆ ได้ประสบความสําเร็จ
เพราะการศึกษาจะทําให้คนเป็นคนดี แต่ความดีต้องเริ่มต้นที่ใจเราและครูที่เปรียบเสมือนเรือจ้างที่พาลูกหลานไปถึงฝั่ง ย่อมมีความสุขที่ได้เห็นลูก ๆ ประสบความสําเร็จ จึงขออวยพรให้ครูอาจารย์ นักเรียนทุกคนมีความสุขความเจริญ ดํารงตนตามรอยเบื้องพระยุคลบาทของในหลวงรัชกาลที่ 9 และจะขอเป็นกําลังใจให้กับลูกหลานนักเรียนทุก ๆ ท่าน ให้มีความตั้งใจ ขอให้มุ่งมั่นเป็นความหวังของครอบครัวสืบต่อไป
ขอให้นักเรียนที่จบไปแล้วประสบความสําเร็จ โดยอย่าลืมพระคุณพ่อแม่ ครูบาอาจารย์ อย่าได้หยิ่งผยอง ดั่งเช่นสุภาษิตไทยที่ว่า อย่าหลงลืมตัว เป็นวัวลืมตีน ซึ่งอาจฟังเหมือนเป็นคําไม่สุภาพ แต่จะช่วยสอนให้เราได้รู้จักนอบน้อมถ่อมตน และไม่หลงลืมผู้มีพระคุณ